CELEX: 62013CA0100
Language: et
Date: 2014-10-16 00:00:00
Title: Kohtuasi C-100/13: Euroopa Kohtu (kümnes koda) 16. oktoobri 2014 . aasta otsus – Euroopa Komisjon versus Saksamaa Liitvabariik (Liikmesriigi kohustuste rikkumine — Kaupade vaba liikumine — Liikmesriigi õigusaktid, mis nõuavad, et EÜ vastavusmärgist kandvad teatavad ehitustooted oleksid vastavuses täiendavate riiklike standarditega — Ehituseeskirjade loendid (Bauregellisten)

22.12.2014   
            
            
               ET
            
            
               Euroopa Liidu Teataja
            
            
               C 462/5
            
         Euroopa Kohtu (kümnes koda) 16. oktoobri 2014. aasta otsus – Euroopa Komisjon versus Saksamaa Liitvabariik
   (Kohtuasi C-100/13) (1)
   
   ((Liikmesriigi kohustuste rikkumine - Kaupade vaba liikumine - Liikmesriigi õigusaktid, mis nõuavad, et EÜ vastavusmärgist kandvad teatavad ehitustooted oleksid vastavuses täiendavate riiklike standarditega - Ehituseeskirjade loendid (Bauregellisten))
   (2014/C 462/08)
   Kohtumenetluse keel: saksa
   
      Pooled
   
   
      Hageja: Euroopa Komisjon (esindajad: G. Wilms ja G. Zavvos)
   
      Kostja: Saksamaa Liitvabariik (esindajad: T. Henze ja K. Petersen)
   
      Resolutsioon
   
   
               1.
            
            
               Tuvastada, et kuna Saksamaa Liitvabariik kehtestas liidumaade ehitusnormides viidatud ehituseeskirjade loenditega ehitustoodetele, mida käsitlevad ühtlustatud standardid EN 681-2:2000 „Elastsed tihendid. Materjalinõuded vee- ja kuivendusrakendustes kasutatavatele toruliidete tihenditele. Osa 2: Termoplastsed elastomeerid”, EN 13162:2008 „Ehituslikud soojusisolatsioonitooted. Tööstuslikult valmistatud mineraalvillatooted. Spetsifikatsioon” ja EN 13241-1 „Tööstus-, kommerts- ning garaažiuksed ja -väravad. Tootestandard. Osa 1: Tooted, millele ei esitata tulepüsivus- või suitsutõkestusnõudeid” ning mis kannavad EÜ vastavusmärgist, täiendavad nõuded toodete tegelikuks turulepääsuks ja kasutamiseks Saksamaa territooriumil, siis on Saksamaa Liitvabariik rikkunud nõukogu 21. detsembri 1988. aasta direktiivi 89/106/EMÜ ehitustooteid puudutavate liikmesriikide õigus- ja haldusnormide ühtlustamise kohta, muudetud Euroopa Parlamendi ja nõukogu 29. septembri 2003. aasta määrusega (EÜ) nr 1882/2003, artikli 4 lõikest 2 ja artikli 6 lõikest 1 tulenevaid kohustusi.
            
         
               2.
            
            
               Mõista kohtukulud välja Saksamaa Liitvabariigilt.
            
         
      (1)  ELT C 114, 20.4.2013.